दो सिख युवक घायल, इनमें से एक है शूटर; पुलिस ने कहा- यह हेट-क्राइम नहीं
Firing In Gurudwara Of America; Two Sikh Injured | Not Case Of Hate Crime Sacramento County अमेरिका के सैक्रामेंटो काउंटी के गुरुद्वारा में वहां के समय अनुसार रविवार दोपहर 2.30 बजे गोलियां चली। जिनमें दो सिख युवक घायल हो गए, जिनमें से एक शूटर भी है
अमेरिका के सैक्रामेंटो काउंटी के गुरुद्वारा में वहां के समय अनुसार रविवार दोपहर 2:30 बजे गोलियां चली। जिनमें दो सिख युवक घायल हो गए। इनमें से एक शूटर भी है। जिस समय यह घटना हुई उस वक्त गुरुद्वारे में रविवार के चलते भारी इकट्‌ठ था। स्थानीय शेरिफ (पुलिस) कार्यालय के वक्ता अमर गांधी का कहना है कि इसे हेट-क्राइम से ना जोड़ा जाए। यह गोलियां झगड़े के बाद चलीं।
शेरिफ कार्यालय के अनुसार ब्रैडशॉ रोड के 7600 ब्लॉक पर स्थित गुरुद्वारा सैक्रामेंटो सिख सोसाइटी में यह घटना घटी है। यह शूटिंग हेट-क्राइम से संबंधित नहीं है। यह घटना दो लोगों के बीच हुई, जो एक दूसरे को जानते थे। उन्होंने बताया कि यह लड़ाई दो जान-पहचान वालों के बीच हुई। झगड़ा कर रहे युवकों में से एक ने गोली चला दी, जो पास खड़े युवक के लगी। जिसके बाद झगड़ रहे युवक ने पिस्टल पकड़ शूटर को गोली मार दी। जिसके बाद वह गुरुद्वारे से भाग गया।
घायलों को अस्पताल में करवाया दाखिल
फिलहाल घायलों को अस्पताल में दाखिल करवाया गया है। वहीं घायल शूटर को हिरासत में भी ले लिया गया है। जबकि दूसरे शूटर को ढूंढने के लिए सर्च शुरू कर दी गई है। पुलिस का कहना है कि यहां गुरुद्वारे में हर रविवार को कार्यक्रम आयोजित किया जाता है जो सुबह 10 बजे से शाम 5 बजे तक चलता है। फिलहाल क्राइम स्पॉट को सील कर दिया गया है।